钦定古今图书集成/理学汇编/学行典/第190卷 > 訾汝道
## 钦定古今图书集成/理学汇编/学行典/第190卷 > 訾汝道

按《元史孝友传》：“訾汝道，德州齐河人。父兴卒，居丧以孝闻。母高氏治家严，汝道承顺甚恭。母尝寝疾，昼夜
不去侧。一日，母屏人授以金珠若干曰：‘汝素孝，室无
私蓄，我一旦不讳，此物非汝有矣。可善藏之，毋令他
兄弟知也’。汝道泣拜曰：‘我父母起艰难，成家业，今田
宅牛羊已多，汝道恨无以报大恩，尚敢受此，以重不
孝之罪乎’！”竟辞之。母卒，哀毁，终丧不御酒肉。性尢友
爱。二弟将析居，汝道悉以美田庐让之。二弟早世，抚
诸孤如己子。乡人刘显等贫无以为生，汝道割己田
各畀之，使食其租终身。县令李让为请，旌其家。